《汉宫春 其三 船上美人》
清代·徐石麒

水滑春融，见笙歌过处，一点娇红。惊传木兰身上，擎出芙蓉。

嫣然半面，甚波光、摇荡帘栊。惟属取，知情晚炤，穿窗常近芳容。

自喜凌波未动，趁牙樯宛转，已渡桥东。应怜冶游醉客，踏破芳茸。

彩云渐远，望归帆、怨极西风。都道是、甄妃出浴，不知此赋谁工。

作者简介：明末清初江南江都人，字又陵，号坦庵。隐居不应试。王士禛官扬州，招致名士，独不往见。工诗词，精戏曲，善画花卉。曾撰《买花钱》